PRITARTA

Molėtų rajono savivaldybės tarybos

2022 m. balandžio d. sprendimu Nr. B1-

**MOLĖTŲ RAJONO UGNIAGESIŲ TARNYBOS 2021 METŲ VEIKLOS ATASKAITA**

**Vadovo žodis**

Molėtų rajono ugniagesių tarnyba (toliau – Ugniagesių tarnyba), yra savivaldybės biudžetinė įstaiga - nuolatinės parengties civilinės saugos ir gelbėjimo sistemos dalis, gesinanti gaisrus ir atliekanti pirminius žmonių bei turto gelbėjimo darbus. Ugniagesių tarnybos ugniagesių komandos (toliai -UK) į įvykius vyksta pagal patvirtintus pajėgų sutelkimo planus. Iškvietimą į įvykius atlieka Valstybinės priešgaisrinės gelbėjimo tarnybos (toliau- PGT) Bendrojo pagalbos centro Alytaus skyrius (toliau- BPC).

Ugniagesių tarnybos struktūrą sudaro administracija ir 5 padaliniai (ugniagesių komandos). Tarnyba yra pavaldi Molėtų rajono savivaldybės administracijai. Incidento vietoje, ji tampa pavaldi VPGT, kuri kontroliuoja savivaldybių priešgaisrinių tarnybų parengtį ir vadovauja incidentų likvidavimo darbams. Iki 2022-ų metų įstaigos buhalterinę apskaitą vykdė Molėtų paslaugų centras.

2021 metais Molėtų rajone priešgaisrinėmis gelbėjimo pajėgomis (VPGT ir UK) likviduota 87 gaisrai, atlikta 136 gelbėjimo darbų. Gaisruose žuvo 3 asmenys. Traumuota gaisruose 1 asmuo. Gaisruose išgelbėtas 1 asmuo. Ugniagesių tarnybos darbuotojai ir savanoriai ugniagesiai, veiklos metu išgelbėjo 2 gyventojus vykdydami gelbėjimo darbus.

Molėtų rajono ugniagesių komandų darbas 2021 m.

|  |  |  |  |  |  |  |
| --- | --- | --- | --- | --- | --- | --- |
| Ugniagesių komanda | Visi išvykimai 2021 m. | Į gaisrą gyvenamajame ir gamybos sektoriuje  2021 m. | Į gaisrą atviroje teritorijoje  2021 m | Į gelbėjimo darbus  2021 m | Į kitus  darbus \*  2021 m | Į gretimus rajonus  2021 m |
| Alantos | 60 | 22 | 9 | 12 | 17 | 2 |
| Inturkės | 79 | 34 | 9 | 13 | 23 | 4 |
| Skudutiškio | 47 | 16 | 3 | 9 | 19 | 2 |
| Joniškio | 42 | 10 | 3 | 8 | 21 | 2 |
| Giedraičių | 76 | 20 | 13 | 21 | 22 | 6 |
| viso | 304 | 102 | 37 | 63 | 102 | 16 |

\*Kiti darbai -kuro atvežimas, darbuotojų apmokymai, pratybos, vykimas į techninę apžiūrą, automobilių išbandymas, įvažinėjimas po remonto.

**Veiklos tikslų įgyvendinimas**

Tarnyboje 2021 m. gruodžio 31 d. patvirtinta 47 etatai, dirbo 46 darbuotojai, buvo neužpildytas 1 ugniagesių– gelbėtojų etatas Skudutiškio UK.

Įstaigos administracijoje dirbo 2 darbuotojai- direktorius ir specialistė. Nuo 2022 metų įstaigos administracijoje įvedama 0,5 vyr. buhalterio, 0,5 specialisto ir 1 direktoriaus etatas.

Per 2021 m. atleistų darbuotojų - 2, priimta į darbą 3 darbuotojai.

Tarnyba vykdo savanorių ugniagesių veiklos organizatoriaus funkcijas. 2021 m. pabaigoje, tarnyba turi sudariusi 41 savanoriškos veiklos sutartį. Su savanoriais ugniagesiais, gesinančiais gaisrus, yra sudaryta 35 sutartys. Su savanoriais ugniagesiais, vykdančiais visuomenės švietimą gaisrų prevencijos srityje, sudarytos 6 sutartys. 6 savanoriai ugniagesiai, įvairioms pagal savanoriškos veiklos sutartį numatytoms užduotims atlikti pasitelkti 16 kartų. Veikla buvo vykdyta 50 valandų. Savanoriai ugniagesiai pasitelkiami pagal gelbėjimo darbų vadovo ar savanoriškos ugniagesių veiklos organizatoriaus nurodymą.

2021 m. vykdant kvalifikacijos tobulinimą, 46 tarnybos darbuotojai išklausė pirmosios medicininės pagalbos kursą.

Siekiant tobulinti darbuotojų įgūdžius darbui su kvėpavimo organų apsaugos aparatais, taip pat gerinant sąveiką su Valstybinės priešgaisrinės gelbėjimo tarnybos Molėtų priešgaisrine gelbėjimo tarnyba, buvo pravesta 18 išvykimų, vykdant mokymus Molėtų PGT bazėje. Šiuose mokymuose dalyvavo 36 darbuotojai.

2021 m. buvo atliktas tarnybos ugniagesių komandų ir administracijos darbo vietų profesinės rizikos vertinimas.

2021 -ais metais tarnybos finansavimas 668,1 tūkst. Eur Iš jų iš rajono savivaldybei skirtų dotacijų valstybinėms funkcijoms (perduotoms savivaldybei) atlikti 613,2 tūkst. Eur, ir savivaldybės savarankiškų lėšų 54,9 tūkst. Eur

Molėtų rajono savivaldybės savarankiškos lėšos panaudotos : 6,9 tūkst. Eur- darbo užmokesčiui, 48,0 tūkst. Eur- gaisrinio automobilio įsigijimui.

2021 m. darbo užmokesčiui ir socialiniam draudimui skirta 588,6 tūkst. Eur, darbdavių socialinei paramai- 2,2 tūkst. Eur, savanorių ugniagesių veiklai- 0,5 tūkst. Eur Prekių ir paslaugų naudojimui skirta 76,6 tūkst. Eur Iš jų: pagrindinėms priemonėms-48,0 tūkst. Eur, ryšių paslaugoms- 0,9 tūkst. Eur, sveikatos patikrinimams- 0,7 tūkst. Eur, transporto išlaikymui -9,8 tūkst. Eur, kitoms prekėms ir paslaugoms – 10,2 tūkst. Eur, komunalinėms paslaugoms- 6,8 tūkst. Eur, aprangai- 0 tūkst. Eur, kvalifikacijos kėlimui – 0,1 tūkst. Eur, komandiruotėms -0,3 tūkst. Eur

Tarnyboje eksploatuojami 8 gaisriniai automobiliai ir 1 lengvasis automobilis. Gaisrinių automobilių vidutinis amžius- 32,5 m. Tarnybos gaisriniai automobiliai 2021 m. pravažiavo 6896 km., lengvieji automobiliai - 6551 km. Automobilių gaisriniai siurbliai dirbo 89,1 val., moto siurbliai 9,7 val. Sunaudota degalų- 4954 ltr.

2021 m. Molėtų rajono savivaldybei skyrus lėšų, buvo įsigytas padidinto pravažumo, 1994 m. gamybos gaisrinis automobilis Iveco 135E23W. Šis automobilis buvo skirtas Alantos ugniagesių komandai.

Visose komandose yra sukomplektuota reikalaujamo ilgio kopėčios, naudojami 8 moto siurbliai, 7 benzininiai pjūklai, kiekvienoje komandoje yra naudojami modernūs apie 300 Eur kainuojantys gaisriniai švirkštai, kiekviename automobilyje yra sukomplektuota minimaliai reikalaujama gelbėjimo ant vandens įranga- gelbėjimo ratas, gelbėjimo virvė, liemenė. Išlieka pastovus gaisrinių rankovių, kitos smulkios įrangos atnaujinimo poreikis. Vienos gaisrinės rankovės kaina priklausomai nuo diametro- 130-180 Eur Kasmet bandymų neatlaiko, gaisruose sugadinamos 5-10 rankovių, kita įranga (perėjimo galvutės, vožtuvai, aklės, švirkštai). 2022 metais atsiranda poreikis atnaujinti naudojamas gaisrinių rankovių jungtis, taip pereinant prie naudojamų VPGT jungčių. Lėšų poreikis rankovių ir kitos įrangos pastoviam palaikymui, atnaujinimui, patikroms - apie 6000 eurų metams.

Problema išlieka aprūpinimas šalmais- šiuo metu naudojami 10 šalmų - po du vienoje ugniagesių komandoje. Pagal higienos normas kiekvienas ugniagesys turi būti aprūpintas savo asmeninės apsaugos priemonėmis. Lėšų poreikis šalmų atnaujinimui – apie 8000 Eur

Ateityje reikia įsigyti 10 suspausto oro balionų. Jie būtų naudojami pakeisti išnaudotus balionus su suspaustu oru, kadangi, vykdant suspausto oro užpildymą, komandos lieka be galimybės naudotis šia įranga. Lėšų poreikis – apie 5000 Eur

Esant finansinėms galimybėms būtų tikslinga aprūpinti visas rajono UK gelbėjimo rogėmis darbams ant vandens telkinių atlikti- lėšų poreikis apie 10000- 15000 Eur

Alantos UK 2021 m. pabaigoje perkelta iš patalpų Dariaus ir Girėno gatvėje į nuomojamas 177 kv. m. patalpas Sodo alėjos gatvėje 1D. Naujose patalpose yra sudarytos tinkamos buitinės sąlygos, garažas 2-iems gaisriniams automobiliams. Dėl patalpų nuomos sudaryta 10-ies metų trukmės sutartis. Šioje komandoje atnaujinti baldai, kai kuri vidaus įranga, automobilinės sudedamos kopėčios, automobilinis autonominis šildytuvas- tam buvo skirta apie 5000 Eur

Joniškio UK buvo atlikti dalies buitinių patalpų remonto darbai- suremontuota virtuvėlė, koridorius, san. mazgo patalpa. Šiame pastate 2022 metais planuojame tęsti budėjimo patalpos ir pastato bokšto remonto darbus. Lėšų poreikis apie 10000 Eur

Skudutiškio UK darbai nebuvo vykdomi. Išlieka poreikis šioje komandoje atlikti vidaus patalpų remontą, pertvarkyti elektros instaliaciją su įvadu, įrengti vandens gręžinį arba pajungti vandentiekį nuo gyvenvietės tinklų. 2022 metais planuojame atlikti buitinių patalpų einamąjį remontą. Lėšų poreikis išvardintiems darbams- 3000-5000 Eur

Giedraičių UK darbai nebuvo vykdomi. Šioje komandoje reikalinga atnaujinti darbuotojų asmeninių apsaugos priemonių spinteles, baldus. Lėšų poreikis- apie 2000 Eur.

Inturkės UK darbai nebuvo vykdomi. Reikalinga atlikti elektros įvado pertvarkymą, garažo grindų dangos perdažymą, pastato skliautų perdažymą. Lėšų poreikis – apie 1500 Eur

Šiuo metu yra sudarytos 3 sutartys dėl valstybinės žemės nuomos Skudutiškio, Giedraičių, Inturkės UK veiklai. Joniškio UK tai planuojama atlikti 2022 metais. Išlieka problema dėl Giedraičių UK naudojamo sandėlio žemės nuosavybės.

2022-ais metais bus perduoti į Molėtų rajono savivaldybės balansą buvęs Alantos UK pastatas ir sandėlis Molėtų mieste.

Vykdant akciją „Gyvenkime saugiai“ buvo aplankyti 99 būstai. Apsilankymų metu gyventojai buvo supažindinami su pagrindiniais gaisrinės saugos reikalavimais.

Vykdant prevencinę veiklą, 8 kartus buvo vykdomas budėjimas miesteliuose esančiose maudymosi vietose, siekiant supažindinti gyventojus su saugiu elgesiu prie vandens telkinių.

Bendradarbiaujant su 2019 m. įkurta Molėtų rajono savanorių ugniagesių draugija, kurios nariais tapo aktyvūs tarnybos darbuotojai, taip pat neabejingi ugniagesybai gyventojai. Molėtų rajono savanorių ugniagesių draugija su partneriais - Molėtų rajono savivaldybe, Molėtų rajono ugniagesių tarnyba, 2020-ais metais vykdė projektą „Molėtų rajono savanorių ugniagesių veiklos stiprinimas“. Tęsiant projekto veiklas , 2021-ais metais buvo surengtas 1 renginys visuomenei, kurio metu pristatyta įsigyta įranga.

Tarnyboje telefono ryšio palaikymui naudojama 6 mobilieji ir 1 stacionarus telefono abonentas. Radijo ryšys palaikomas 6 automobilinių ir 6 nešiojamų radijo stočių pagalba. Aprūpinimas radijo stotimis 100-proc. Į iškvietimus UK aliarmuojamos naudojant mobilaus ryšio telefonus, kaip rezervinis yra galimas iškvietimas radijo stotimis. Administracijoje naudojami 2 stacionarūs kompiuteriai, vienas iš jų atnaujintas 2021- ais metais. UK aprūpintos planšetiniais kompiuteriais su mobiliuoju internetu, spausdintuvais. 5-iuose gaisriniuose automobiliuose yra naudojama GPS navigatoriai.

2021-ais metais įvyko pokyčių ir tarnybos informacinių technologijų srityje- administracijoje įdiegtas nemokamas saugusis interneto įvadas, tarnyba pradėjo naudotis nemokama interneto puslapių talpinimo paslauga. Nemokamos platformos pagrindu sukurtas tarnybos tinklapis <https://moleturut.lrv.lt> , kuris talpinamas lrv.lt platformoje. sutartis dėl transporto kontrolės sistemos atnaujinimo. Transporto kontrolė atliekama 5-iuose gaisriniuose automobiliuose. Su sistemos veikimu ir naujomis galimybėmis supažindinti tarnybos darbuotojai.

Per praėjusius metus nepavyko išspręsti klausimo dėl galimybės informacinėmis priemonėmis gauti iškvietimo vietos adresą su koordinatėmis iš Bendrojo pagalbos centro operatorių. Dėl to pasitaiko atvejų, kada gaištamas laikas, ieškant iškvietimo vietos. Atsiranda poreikis atnaujinti naudojamą komandose GPS navigaciją, tačiau nėra aišku kokia bus naudojama įranga VPGT ateityje, kad perkant įrangą būtų suderintos sistemos.

**Ataskaitinio laikotarpio veiklos rezultatų vertinimo kriterijai**

Vienas iš pagrindinių įstaigos veiklos vertinimo kriterijų- tai padalinių reagavimas į incidentus pagal patvirtintą priešgaisrinės saugos standartą. Vertinimo rodiklius nustato Lietuvos Respublikos Vidaus reikalų ministerija. Savivaldybės priešgaisrinių pajėgų atvykimų gesinti gaisrą kaimo vietovėse per 18 min. dalis (kai įvykyje dalyvauja tik savivaldybės priešgaisrinės pajėgos), turi būti ne mažiau kaip 82 proc. (Kriterijaus nustatymo pagrindas -VRM 2021-01-18 raštas Nr. 1D-300). Molėtų rajono ugniagesių tarnybos pasiektas rezultatas -83 proc.- tai yra , kad tarnyba minėto kriterijaus rezultatus įvykdė.

**Kiekybinių vertinimo kriterijų lyginamoji analizė**

|  |  |  |  |  |
| --- | --- | --- | --- | --- |
| Eil. Nr. | Pavadinimas | 2019 m. | 2020 m. | 2021 m. |
| 1. | Darbuotojų skaičius | 45 | 45 | 46 |
| 2. | Valstybės dotacija priešgaisrinių  tarnybų veiklai ( tūkst. eurų) | 434,6 | 549,6 | 613,2 |
| 3. | Savivaldybės skirtos savarankiškos lėšos  (tūkst. eurų) | 12,0 | 10,5 | 54,9 |
| 4. | Tarnybos biudžeto lėšos ( tūkst. eurų) viso | 446,6 | 560,1 | 668,1 |
| 5. | Tarnybos biudžeto dalis, skirta darbo užmokesčiui  ir soc. draudimui (proc.) | 93,9 | 93,8 | 88,1 |
| 6. | Išvykimų skaičius | 266 | 196 | 304 |
| 7. | Lėšos transporto išlaikymui (tūkst. Eur) | 16,7 | 7,5 | 9,8 |
| 8. | Tarnybos biudžeto dalis, skirta  transporto išlaikymui (proc.) | 3,75 | 1,33 | 1,47 |

Tarnybos išlaidų struktūroje didžiausią dalį sudaro lėšos darbo užmokesčiui ir socialinio draudimo įmokoms. 2021- ais metais, rajono savivaldybei skyrus didesnę sumą, lyginant su praėjusiais metais, pavyko atnaujinti transporto parką sudaryti geresnes darbo sąlygas darbuotojams.

Išvykimų į įvykius skaičius tiesiogiai atsispindi į išlaidas transporto išlaikymui, kurios tarnybos išlaidų struktūroje sudaro nuo 1,33 iki 3,75 procentinę dalį tarnybos biudžeto sąmatos.

**Nauji uždaviniai**

1. Užtikrinti tarnybos parengtį pagal Molėtų rajono savivaldybei VRM kuruojamoms valstybinėms (valstybės perduotoms savivaldybėms ) funkcijoms atlikti nustatytus tikslus, viršijant nustatytus vertinimo kriterijus- Savivaldybės priešgaisrinių pajėgų atvykimų gesinti gaisrą kaimo vietovėse per 18 min. dalis (kai įvykyje dalyvauja tik savivaldybės priešgaisrinės pajėgos), ne mažiau kaip 83 proc.

2. Atlikti Joniškio UK pastato bokšto ir vidaus patalpų remontą.

3. Atlikti Skudutiškio UK pastato vidaus patalpų einamąjį remontą.

4. Siekti, kad tarnybos gaisriniai automobiliai būtų 100 procentų sukomplektuoti pagal reikalaujamos minimalios įrangos sąrašą. Pagal finansines galimybes atnaujinti gaisrines rankoves, atnaujinti šalmus.

5. Siekti, kad ugniagesių komandos gautų informaciją iš Bendrojo pagalbos centro apie iškvietimo vietą ne tik telefonu, bet ir vizualios informacijos pagrindu.

6. Perduoti Molėtų rajono savivaldybei, nebenaudojamus ir nereikalingus tarnybos veiklai- buvusį Alantos UK pastatą, sandėlį Molėtuose, nebenaudojamą lengvąjį krovininį automobilį.

Direktorius Linas Dirma